Алматы медицина университеті оқу жылының ұзартылуына қатысты түсінік берді
DATE: 04:17, 10 Қыркүйек 2023 | GMT +5
TITLE: Алматы медицина университеті оқу жылының ұзартылуына қатысты түсінік берді
URL: https://kaz.inform.kz/news/almaty-medicina-universiteti-oku-zhylynyn-uzartyluyna-katysty-tusinik-berdi_a4109799/
META: DATE: 04:17, 10 Қыркүйек 2023 | GMT +5
TOTAL WORDS: 152
AUTHOR(S):
TEXT: Медициналық ЖОО баспасөз қызметі 2019 жылы ҚазҰМУ-ға «Жалпы медицина» білім беру бағдарламасына түскен студенттер 7 жыл оқитынын, оның 5 жылы бакалавриат, 2 жылы интернатура екенін хабарлады. «Оқуға түсер кезде әр студент жоғары білім бағдарламасы бойынша білім беру қызметін көрсететін екіжақты келісімді толтырып, қол қойды. Осы құжаттағы оқу мерзіміне қатысты 1. 3 тармағында «Білім алу нормативті мерзімі МЖМБС мамандығымен анықталады» делінген. 2019 жылы оқуға түскен студенттердің білім алуы 2018 жылғы мжмбсмен реттеледі. Оған сәйкес, «Жалпы медицина» бағдарламасы бойынша оқыту – 7 жыл. Бакалавриат дәрежесін бітірген түлектер медицина бакалавры дипломын алады, ал интернатураны бітірген соң АМСК дәрежесінде жұмыс істей алатын дәрігер дипломын иеленеді», - деп түсіндірді ҚазҰМУ. Жоғарыда айтылған МЖМБС-ның 2020 жылдан бері күші жойылған. Сол себепті университетке 2020 және 2021 жылы түскен тұлғалар 2020 жылғы МЖМБС бойынша білім алады. Оқу мерзімі – 6 жыл. Университетке 2022 және 2023 жылы түскен азаматтар МББҮИ аясында 2022 жылғы МЖМБС бойынша оқиды. Оқу мерзімі – 6 жыл
